SAMCO ปิดพุ่ง 29.45% วอลุ่มแตะ 180.39 ลบ.
SAMCO ณ ปิดตลาดวันนี้ราคาอยู่ที่ 4.22 บาท บวก 0.96 บาท หรือ 29.45% สูงสุดที่ 4.22 บาท ต่ำสุดที่ 3.28 บาท มูลค่าซื้อขายที่ 180.39 ล้านบาท 
3 ก.ย. 2558

ผู้สื่อข่าวรายงานว่า ราคาหุ้นบริษัท สัมมากร จำกัด (มหาชน) หรือ SAMCO ณ ปิดตลาดวันนี้ราคาอยู่ที่ 4.22 บาท บวก 0.96 บาท หรือ 29.45% สูงสุดที่ 4.22 บาท ต่ำสุดที่ 3.28 บาท มูลค่าซื้อขายที่ 180.39 ล้านบาท ขณะที่ดัชนีตลาดหุ้นไทยโดยรวมบวก 0.80%
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่บริษัทคาดว่าผลงานในไตรมาส 3/58 จะปรับตัวดีขึ้นอย่างชัดเจน เมื่อเทียบกับช่วงไตรมาส 2/58 ที่มีรายได้ราว 211.06 ล้านบาท เนื่องจากธุรกิจมีโครงการคอนโดมิเนียมภายใต้แบรนด์ “S9” ที่จะก่อสร้างเสร็จและจะสามารถเริ่มโอนได้ตั้งแต่เดือนกันยายนนี้เป็นต้นไป ซึ่งถือเป็นปัจจัยที่เข้ามาช่วยสนับสนุนให้ยอดโอนโครงการรวมขยับสูงขึ้น นอกเหนือจาก โปรเจ็กต์แนวราบที่มีการเติบโตอยู่ในเกณฑ์ที่ดี